Det var lige ved at gå galt, da et stort skib kom ud foruroligende tæt på Mou Havn.

Skibet Danavik sejlede fra Hals mod Aalborg Portland, da det tirsdag eftermiddag kom ud af kurs. Det betød, at det var nær ved at påsejle Mou Havn. Det store skib slap dog med at skrabe bunden og ramme en bøje og en fortøjningspæl, inden det fik rettet op. Det fortæller Karsten Højrup Kristensen , vagtchef ved Nordjyllands Politi. Nordjyllands Politi lavede alkoholtest på både kaptajn og styrmand, men ingen af dem var alkoholpåvirkede. - Det var formenligt en fejl i skibets autopilot, der var skyld i det, siger Karsten Højrup Kristensen.